Sorcery Fricstliooil in Ohicii 'fiiiics. 87 



17. KEKAHI ANO O KA KII^OKILO ANA NO KA MAKANI. 



Ina paha he Kona ka makani mau e pa ana i kekahi nianawa, he malama a he 

 niau malama paha ka pa ana. A ina e nana aku ka nanauli a ike e hina ana ke ]ioo o 

 na opua i ka hikina, akaila, e nlelo auanei ka nanauli: "He malie koe o ka makani Kona, 

 apopo e hoi mai ka makani mau (makani hikina) e like me mamua." 



Pela hoi, ina o ka makani mau ka makani e pa ana i kekahi manawa, a i ole ia 

 he malie wale no, a ina e nana aku ka nanauli. ua inoino ke kulana o na opua. a ua 

 hina aku paha ke poo o na opua i ke komohana. a i ka hema i>aha. alaila. e olelo auanei 

 ka nanauli: "He pa koe o ka makani Kona, aole e liuliu na la e koe hiki mai." E like 

 me ka ouli o na ao opua. pela no ke kilokilo lani (nanauli) e hoakaka ai. 



KE KILOKILO ANA NO KA INO NUI ; HE MAKANI A UA PAHA. 



Ina paha he malie wale no ka aina i kekahi manawa, a ua aneane makahiki. a 

 hapa makahiki paha ka malie ana ; a ina e nana aku ke kilokilo lani, a ike ia ka lani ua 

 uhi paapu ia e na ao keokeo. ua ano kikokiko mai me he ilio kikokiko keokeo la, ua kapa 

 ia ua ao kikokiko la, he papa konane. A ike ia pela ke ano o na ao, alaila, e olelo 

 auanei ka nanauli kilokilo lani: "P". ino auanei. e like me ka loihi o ka malie ana, pela 

 no ka loihi o ka manawa e ino ai." 



NO NA IIOKU. 



Ma na hoku e ike ia ai ke ano o ka ino e hiki mai ana. Tna e ike ia ka imoimo 

 ana o na hoku i loko o ka manawa malie nui. alaila, e olelo auanei ke kilokilo lani : "He 

 ino koe, ke imoimo nei na hoku." Ua like no ke ano o na loina o keia me ka papa 

 konane. 



18. KA INO MA KA MOANA. 



He okoa no ka hoakaka ana a ke kilokilo lani i na ouli o ka ino ma ka aina, a 

 he okoa no ka hoakaka ana i na ouli o ka ino ma ka moana. Ina he malie wale no ka 

 moana i kekahi manawa, he kai make wale no, a ina e nana aku ke kilokilo lani, ua 

 hinano keokeo mai na ao, a okupukupu inoino mai na kumu lani, a kuee na opua, a 

 pauli eleele mai na ao i ka piko o na mauna. Alaila, e olelo auanei ke kilokilo lani : "He 

 kaikoo koe, no ka mea, ua kuee na opua." Ina e ike ke kilokilo lani ua ike ia na ouli o 

 na ao e like me ka hoike ana maluna, a ina he mau waa holo moana ia manawa, alaila, 

 e hiki no i ke kilokilo lani ke papa mua aku i ka poe mea holo moana e kaohi. A o ka 

 poe i maa i ke ano oihana kahuna, e hoolohe no lakou i ka ke kilokilo lani. 



19. NO NA KAHUNA LAPAAU. 



He nui na ano o na kahuna lapaau i olelo ia ma Hawaii nei, he mau mahele 

 okoa ko lakou, a me ko lakou inoa kahuna. A penei ka mahele ana o na inoa. He 



